มาร้านนี้ 2 ครั้งแล้ว แต่ครั้งแรกยังไม่ได้เขียนรีวิว ขอเขียนรวมกันเลยนะคะ :)
ตอนทำตัวจบอยู่ อาจารย์ที่ปรึกษาแนะนำให้มาร้านนี้ เราก็ได้มาตอนที่งานทุกอย่างเสร็จหมดแล้ว เป็นร้านเล็กๆ ในซอยสุขเกษม ส่วนใหญ่เป็นลูกค้าฝรั่ง มีเมนูให้เลือกหลากหลาย ตอนไปครั้งแรกงงๆอยู่กับเพื่อน เลยให้พี่พนักงานมาช่วยแนะนำให้ ซึ่งพี่พนักงานแนะนำได้ดีมาก ไปครั้งแรกแล้วประทับใจ จึงทำให้มีครั้งที่สองตามมา
ถึงแต่ละเมนูจะราคาสูง แต่ปริมาณที่ได้ก็คุ้มราคามาก ครั้งแรกที่ไปสั่ง Breakfast Hotdog Extra Roasted Pumpkin เป็นเมนูที่จัดเต็มมาก มีทั้งไส้กรอก ไข่ดาวที่ไข่แดงน่าเจาะ อโวคาโด มะเขือเทศ และมะกอก แถมเรายังเพิ่มฟักทองอบไปอีก ยังไม่หมดเท่านี้ค่ะ ยังมี Banana, Choc and Peanut Butter Milkshake ทุกอย่างเข้ากันอย่างลงตัว เรียกได้ว่ากินจานเดียวก็อิ่มไปทั้งวันเลยค่า
ส่วนในครั้งที่สอง สั่งสองอย่างเหมือนครั้งแรก คือ อาหาร 1 จาน คือ Open Sandwich (V) Roasted Pumpkin, Cranberry, Almond & Feta Extra Smoked Salmon (ชื่อยาวมากกก ฮ่าๆ) กับ เครื่องดื่ม 1 แก้ว คือ Banana Nutella and Almond Milkshake ทุกอย่างยังรสชาติเยี่ยมเต็มเปี่ยมเหมือนเดิม
ถ้าไปเชียงใหม่ก็คงจะลิสต์ให้ไปอีกให้ได้ ^^